CELEX: 32015D0668
Language: hu
Date: 2015-04-24 00:00:00
Title: A Bizottság (EU) 2015/668 végrehajtási határozata (2015. április 24.) egyes szervezetek elismerésének a 391/2009/EK európai parlamenti és tanácsi rendelet 16. cikke alapján történő módosításáról (az értesítés a C(2015) 2595. számú dokumentummal történt) (EGT-vonatkozású szöveg)

29.4.2015   
            
            
               HU
            
            
               Az Európai Unió Hivatalos Lapja
            
            
               L 110/22
            
         A BIZOTTSÁG (EU) 2015/668 VÉGREHAJTÁSI HATÁROZATA
   (2015. április 24.)
   egyes szervezetek elismerésének a 391/2009/EK európai parlamenti és tanácsi rendelet 16. cikke alapján történő módosításáról
   
      
         (az értesítés a C(2015) 2595. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hajófelügyeleti és hajóvizsgáló szervezetek közös szabályairól és szabványairól szóló, 2009. április 23-i 391/2009/EK európai parlamenti és tanácsi rendeletre (1) és különösen annak 4. cikke (1) bekezdésére és 16. cikkére,
   mivel:
   
               (1)
            
            
               A 391/2009/EK rendelet 16. cikke szerint a Bizottságnak ellenőriznie kell, hogy a rendelet 4. cikke (3) bekezdésének és 2. cikke c) pontjának megfelelően megadott elismerés jogosultja a szervezeten belüli azon érintett jogalany-e, amelyre a rendelet rendelkezései alkalmazandók. Ha nem ez a helyzet, a Bizottságnak határozatot kell hoznia az elismerés módosítására.
            
         
               (2)
            
            
               A 2007/421/EK bizottsági határozat (2) a tagállamok által a 94/57/EK tanácsi irányelv alapján elismert szervezetek kapcsán úgy rendelkezett, hogy az energiaügyi és közlekedési főigazgatónak minden évben július 1-jéig közzé kell tennie az Európai Unió Hivatalos Lapjában a 94/57/EK irányelv (3) értelmében elismert szervezetek mindenkori jegyzékét.
            
         
               (3)
            
            
               A 94/57/EK irányelv alapján elismert szervezetek jegyzéke legutóbb 2007-ben került közzétételre az Európai Unió Hivatalos Lapjában
                   (4).
            
         
               (4)
            
            
               A 94/57/EK irányelv alapján elismerést kapott a Lloyd's Register of Shipping (LR), a Korean Register of Shipping (KR), a Nippon Kaiji Kyokai (NK) és a Registro Italiano Navale (RINA).
            
         
               (5)
            
            
               A 391/2009/EK rendelet 15. cikke (1) bekezdésének megfelelően megtartották az elismerésüket azok a szervezetek, amelyek 2009. június 17-ig a 94/57/EK irányelv alapján elismerést kaptak.
            
         
               (6)
            
            
               A Korean Register of Shipping (KR) esetében az elismert szervezetet alkotó összes jogalany releváns anyavállalatának neve „KR (Korean Register)”-re változott.
            
         
               (7)
            
            
               A Nippon Kaiji Kyokai (NK) esetében az elismert szervezetet alkotó összes jogalany releváns anyavállalatának társasági formája a japán jog szerinti „alapítványról”„általános alapítású alapítványra” változott. Ennek megfelelően annak a jogalanynak a teljes neve, amely számára az elismerést meg kell adni, a következő: „Nippon Kaiji Kyokai General Incorporated Foundation (ClassNK)”.
            
         
               (8)
            
            
               A Lloyd's Register of Shipping (LR) esetében az eredetileg elismert szervezet neve előbb „Lloyd's Register”-re, majd „Lloyd's Register Group Limited”-re változott annak nyomán, hogy a vállalat szervezeti formája az Egyesült Királyság ágazati és önsegélyező társaságokról szóló 1965. évi – módosított – törvénye (Industrial & Provident Societies Act) alapján létrehozott társaságról az Egyesült Királyság 2006. évi társasági törvénye (Companies Act) alapján létrehozott társaságra módosult. Ennek megfelelően annak a jogalanynak az új neve, amely számára az elismerést meg kell adni, a következő: „Lloyd's Register Group LTD (LR)”.
            
         
               (9)
            
            
               A Registro Italiano Navale (RINA) esetében a 391/2009/EK rendelet hatálya alá tartozó összes tevékenység előbb a Registro Italiano Navalétól átkerült a RINA kizárólagos tulajdonában álló leányvállalatához, a RINA S.p.A.-hoz, majd pedig onnan a RINA S.p.A. kizárólagos tulajdonában álló leányvállalatához, a RINA Services S.p.A.-hoz. Ennek megfelelően a RINA Services S.p.A. az elismert szervezetet alkotó összes jogalany releváns anyavállalata, ezért az elismerést neki kell megadni.
            
         
               (10)
            
            
               A fentiekben említett anyavállalatok személyében bekövetkezett változások nincsenek hatással az érintett szervezetek arra való képességére, hogy teljesítsék a 391/2009/EK rendeletben előírt követelményeket.
            
         
               (11)
            
            
               Az e határozatban előírt intézkedések összhangban vannak a 2099/2002/EK európai parlamenti és tanácsi rendelettel (5) létrehozott, a tengeri közlekedés biztonságával és a hajókról történő szennyezés megelőzésével foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   Az eddigiekben a Korean Register of Shipping (KR) számára megadott elismerés jogosultja e határozat hatálybalépésétől fogva a KR (Korean Register), amely a 391/2009/EK rendelet alkalmazásában az elismert szervezetet alkotó összes jogalany anyavállalata.
   2. cikk
   Az eddigiekben a Lloyd's Register of Shipping (LR) számára megadott elismerés jogosultja e határozat hatálybalépésétől fogva a Lloyd's Register Group LTD (LR), amely a 391/2009/EK rendelet alkalmazásában az elismert szervezetet alkotó összes jogalany anyavállalata.
   3. cikk
   Az eddigiekben a Nippon Kaiji Kyokai (NK) számára megadott elismerés jogosultja e határozat hatálybalépésétől fogva a Nippon Kaiji Kyokai General Incorporated Foundation (ClassNK), amely a 391/2009/EK rendelet alkalmazásában az elismert szervezetet alkotó összes jogalany anyavállalata.
   4. cikk
   Az eddigiekben a Registro Italiano Navale (RINA) számára megadott elismerés jogosultja e határozat hatálybalépésétől fogva a RINA Services S.p.A., amely a 391/2009/EK rendelet alkalmazásában az elismert szervezetet alkotó összes jogalany anyavállalata.
   5. cikk
   Ennek a határozatnak a tagállamok a címzettjei.
   
      Kelt Brüsszelben, 2015. április 24-én.
      
         
            a Bizottság részéről
         
         Violeta BULC
         
            a Bizottság tagja
         
      
   
   
      (1)  HL L 131., 2009.5.28., 11. o.
   
   
      (2)  A Bizottság 2007. június 14-i 2007/421/EK határozata a 94/57/EK tanácsi irányelvnek megfelelően a tagállamok által elismert szervezetek listájának a közzétételéről szóló 96/587/EK határozat hatályon kívül helyezéséről (HL L 157., 2007.6.19., 18. o.).
   
      (3)  A Tanács 1994. november 22-i 94/57/EK irányelve a hajófelügyeleti és hajóvizsgáló szervezetek, valamint a tengerhajózási igazgatás vonatkozó tevékenységeinek közös szabályairól és szabványairól (HL L 319., 1994.12.12., 20. o.).
   
      (4)  HL C 135., 2007.6.19., 4. o.
   
   
      (5)  Az Európai Parlament és a Tanács 2002. november 5-i 2099/2002/EK rendelete a tengeri közlekedés biztonságával és a hajókról történő szennyezés megelőzésével foglalkozó bizottság (COSS) létrehozásáról, valamint a tengeri közlekedés biztonságáról és a hajókról történő szennyezés megelőzéséről szóló rendeletek módosításáról (HL L 324., 2002.11.29., 1. o.).